text: Tí skalt tú lesa hvønn dag
text: #000000
text: Nær hevur tú seinast lisið eina heila bók ella eina væl skrivaða grein? Hoyrir tú til teirra, sum einamest lesur uppskriftir og skjót tíðindi umvegis sosialar síður? Um tú ert ein av teimum mongu, sum nóg illa tekur eina bók í hondina, er vandi fyri at tú missur fleiri av fyrimununum við at lesa.
text: #000001
text: Her finnur tú 10 fyrimunir við at lesa.
text: #000002
text: Kanningar hava leingi staðfest, at lesing er góð fyri heilakapasitetin, og stimbran av heilanum kann seinka og enntá steðga sjúkum sum demensi og Alzheimers. At halda heilan í gongd er líka týdningarmikið, sum at venja einhvønn annan vødda í kroppinum. Tí er gott at gera venjingar við heilanum við eitt nú at loysa krossorðagátur, Sudoku, spæla spøl - ella at lesa eina bók.
text: #000003
text: Lítið kann sum ein bók fáa tínar trupulleikar at hvørva. Líkamikið hvussu stórum trýsti tú ert undir við arbeiði, familjulívi ella øðrum, so er einki, sum ein bók ikki kann hjálpa tær við. Við eini góðari og væl skrivaðari bók kanst tú rýma í annan heim og samstundis slappa av í kroppinum og gloyma allar trupulleikar.
text: #000004
text: Alt, sum tú letur títt høvd upp fyri, er nýggj vitan, og tú veitst ongantíð, nær tú fært tørv á allari tínari vitan. Jú meira tú veitst, jú betri ert tú før/ur fyri at standa ímóti einhvørjari avbjóðing. Og skuldi tú staðið í tí óhepnu støðu, har tú missur starv, heim ella onkursvegna kemur illa fyri, hevur tú altíð tína vitan, tí hana kann ongin taka frá tær.
text: #000005
text: Jú meir tú lesur, jú fleiri orð ‘hittir’ tú, og soleiðis kanst tú ríka um títt orðfeingi. At orða seg væl er ein dygd. Tað er gott fyri sjálvsálitið, og tað kann koma tær væl við, eitt nú á tíni yrkisleið. Hóast tú ikki hevur eitt fínt starvsheiti ella ert væl útbúgvin, kann eitt gott orðfeingi gera mun, um tú vilt koma tær fram á tínari yrkisleið.
text: #000006
text: Tá tú lesur eina skaldsøgu, skalt tú fylgja einari søgu við nøkrum persónum, hvørjir teir eru, hvaðani teir koma, hvat teir ætla, og hvat annars ger seg galdandi í søguni. Tað kann vera nógv at minnast til, men heilin er so væl snikkaður saman, at hann av sær sjálvum ger nýggj heilaspor, so hvørt okkurt nýtt verður fortalt, og tað styrkir títt stuttíðarminni.
text: #000007
text: Hevur tú nakrantíð lisið eina krimi ella spenningsskaldsøgu, har tú hevur loyst gátuna, áðrenn bókin er liðug? So hevur tú gjørt brúk av báðum tínum hugsandi eginleikum: at hugsa greinandi og kritiskt. Tað hevur tú gjørt við at halda eyga við øllum smálutunum í søguni og síðani at skilja frá fyri at finna út av, hvør ‘gjørdi tað’.
text: #000009
text: Tað eru hesir eginleikar tær tørvar fyri at meta um, um ein søga er væl skrivað, um persónarnir hava trúvirði, um søgan gevur meining osfr. Soleiðis verður tú betri før/ur fyri at meta um eitthvørt verk ella uppliving, og at greiða frá tí, tú hevur upplivað.
text: #000010
text: Í einum gerandisdegi har vit tað mesta av degnum eru online, skifta vit sera ofta fokus uttan nakrantíð at hugsavna okkum. Innan bert 5 minuttir skifta vit í miðal fokus millum 7-10 ferðir.
text: #000011
text: Tá tú lesur eina bók, hvørvur alt rundan um teg, soleiðis at tað bert eru tú og bókin. Royn og les 15-20 minuttir hvønn dag, eitt nú á veg til arbeiðis, um tú hevur møguleika fyri tí, og legg til merkis hvussu nógv klárari tú ert í høvdinum.
text: #000012
text: Við at lesa meira, økir tú sum kunnugt um títt orðfeingi. Tað ger seg eisini galdandi viðvíkjandi at skriva. Tú sært skjótt, hvørjar bøkur eru lættar at lesa, og hvørjar eru torskildar. Tað er góð venjing, um tú ynskir at læra teg at skriva betur.
text: #000013
text: Umframt at fáa teg at slappa av, kann eitt evni ella ein serlig søga geva tær ró. At lesa andaligar tekstir kann hjálpa fólki, ið stríðast við høgt blóðtrýst, at finna eina heilt serliga ró. Sjálvhjálparbøkur kunnu hjálpa fólki, ið stríðast við óró, tunglyndi og aðrar sálarligar avbjóðingar.
text: #000014
text: Tað er ein góð kensla at keypa sær eina nýggja bók, men tað kann eisini gerast dýrt í longdini. Tá eru bókasøvnini góð at hava. Har finnur tú alskyns bøkur um øll hugsandi evni, og úrvalið verður javnan dagført, so tær kemur ikki at mangla tilfar.
text: #000016
text: Føroyar lesa skal vera við til at skapa lesigleði, seta føroyska málið í miðdeplin og skapa karmar fyri eini góðari lesimentan.
text: #000017
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000018
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000019